คือหนูฝังเข็มมา8เดือนแล้วค่ะ ประจำเดือนมาตลอดเลยค่ะ แล้วหนูมีเพศสัมพันธ์กับแฟน ก็ไม่ได้ป้องกันค่ะ มีอาการเหมือนมีน้อง พอตรวจก็ขึ้นขีดเดียว อีก4วันต่อมา มีน้ำนม แต่ไม่เยอะมาก หนูเลยไปซื้อมาตรวจอีกรอบ ก็ขึ้นขีดเดียว แต่ก็มีน้ำนมค่ะ หนูเครียดมากเลย
สวัสดีค่ะ ประสิทธิภาพในการป้องกันการตั้งครรภ์ของยาฝังคุมกำเนิดนั้นถือว่าดีมาก โดยมีโอกาสที่จะตั้งครรภ์ได้เพียง 0.05% หรือเท่ากับ 1 ใน 2000 คน ดังนั้นโอกาสที่จะตั้งครรภ์ถือว่าน้อยอย่างยิ่ง อีกทั้ง หากได้ตรวจหาารตั้งครรภ์แล้วพบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะส่วนการมีเลือดออกจากช่องคลอดมาตลอดดังกล่าว ถือเป็นผลข้างเคียงของยาฝังคุมกำเนิดที่สามารถพบได้ ซึ่งโโยปกติแล้ว เลือดจะค่อยๆ ออกห่างและน้อยลงจนหายไป ดังนั้น หากเลือดที่ออกยังคงมีปริมาณมาก และไม่มีแนวโน้มลดลงหรือห่างออก แนะนำควรไปพบสูติ-นรีแพทย์เพื่อพิจารณารักษาด้วยการให้ฮอร์โมนเสริม หรือยาหยุดเลือดค่ะสำหรับอาการมีน้ำนมไหลนั้น มีรายงานว่าอาจพบในผู้ที่ฝังยาคุมกำเนิดได้ อย่างไรก็ตามอาจเกิดจากสาเหตุอื่นๆ ได้อีก เช่น การนวดกระตุ้นเต้านม ผลจากยาบางชนิด เช่น domperidone, phenothiazine, reserpine, ยาที่มีฮอร์โมนเอสโตรเจนผสม เป็นต้น มีเนื้องอกในต่อมใต้สมอง มีภาวะไทรอยด์ฮอรโมนต่ำ หรือมีเนื้องอกในเต้านม เป็นต้น นอกจากนี้พบว่าการมีความเครียดก็เป็นสาเหตุของการมีน้ำนมไหลได้ด้วยในเบื้องต้น ควรงดการนวดกระตุ้นเต้านม หากยังคงมีน้ำนมไหลออกมาเอง โดยที่ไม่ได้เกิดจากการบีบนวด โดยออกมาเรื่อยๆ แนะนำควรไปพบแพทย์เพื่อตรวจหาสาเหตุค่ะ